LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ATSTOVAVIMO TARPTAUTINIO GYVULIŲ APSKAITOS KOMITETO (ICAR), EUROPOS GYVULININKYSTĖS MOKSLO FEDERACIJOS (EAAP) IR TARPTAUTINIO BULIŲ VERTINIMO KOMITETO (INTERBULL) VEIKLOJE

2024 m. gegužės 7 d. Nr. 3D-377

Vilnius

Įgyvendindamas Lietuvos Respublikos Vyriausybės 2018 m. rugsėjo 19 d. nutarimo Nr. 940 „Dėl Lietuvos Respublikos ūkinių gyvūnų veislininkystės įstatymo įgyvendinimo“ 2 ir 3 punktus:

1.	P a v e d u:

1.1. Žemės ūkio agentūrai prie Žemės ūkio ministerijos:

1.1.1. atstovauti Lietuvai Tarptautinio gyvulių apskaitos komiteto (ICAR) veikloje, kasmet teikti metinius pieninių galvijų produktyvumo apskaitos duomenis ir mokėti kasmetinį nario mokestį;

1.1.2.	atstovauti Lietuvai Europos gyvulininkystės mokslo federacijos (EAAP) veikloje ir mokėti kasmetinį nario mokestį;

1.1.3.	atstovauti Lietuvai Tarptautinio bulių vertinimo komiteto (INTERBULL) veikloje ir kasmet mokėti paslaugos mokestį.

1.2.	VĮ Žemės ūkio duomenų centrui kasmet teikti Žemės ūkio agentūrai prie Žemės ūkio ministerijos:

1.2.1. metinius pieninių galvijų produktyvumo apskaitos duomenis;

1.2.2. metinį galvijų genetinio vertinimo skaičių, reikalingą INTERBULL paslaugos mokesčiui apskaičiuoti.

2. P r i p a ž į s t u netekusiu galios Lietuvos Respublikos žemės ūkio ministro 2001 m. gruodžio 21 d. įsakymą Nr. 456 „Dėl atstovavimo Tarptautiniam gyvulių apskaitos komitetui (ICAR) ir Europos gyvulininkystės produkcijos gamintojų asociacijai (EAAP)“.

Žemės ūkio ministras	Kęstutis Navickas